UN SERIAL ORIGINAL NETFLIX
Serialul e inspirat din evenimente reale.
Unele personaje, nume, firme, incidente, locuri și evenimente sunt fictive
în scopurile dramatizării.
Treci încoace!
Una!
Rosa!
Spune-mi cine a anunțat poliția! Cine le-a spus?
Trebuie să fi fost târfa aia de la piață. Te rog, Quica!
Imaginați-vă:
președintele Columbiei apare la televizor și spune întregii lumi
că nu va negocia niciodată cu voi.
Orice om normal își spune: „am belit-o”.
Dar Pablo Escobar vede în asta doar oferta de deschidere.
Deci omul găsește o metodă de a răspunde.
Mulțumesc că ați acceptat invitația.
Îmi cer scuze pentru glugă.
E din motive de securitate.
- Sper că înțelegeți. - Înțeleg.
Pot să vă ofer ceva? Cafea, apă?
Nu, sunt bine, mulțumesc.
Atunci să începem.
- Regretați că v-ați predat acum un an? - Categoric nu.
Dar mare atenție!
Nu regret sub nicio formă că am evadat.
Forțele speciale au intrat și au deschis focul.
Nu puteam risca să mă asasineze, nu?
Totuși...
Sper ca acest interviu să-l facă pe președinte să înțeleagă
că sunt dispus să mă întorc în orice închisoare din Antioquia.
Cea mai modestă și mai umilă.
Dar mai întâi trebuie să analizez condițiile de detenție,
pentru că i-ar fi ușor cuiva să planteze o mașină-capcană
care să explodeze când ajung.
Și cum a primit Gaviria oferta lui Pablo?
Cred că se poate spune că nu l-a interesat.
Numai că Pablo nu vorbea numai cu Gaviria.
În mintea lui, el negocia și cu liderul Americii.
Se pare că problema mea a devenit o problemă politică.
Se pare că sunt foarte important în realegerea președintelui SUA.
Problema era că George Bush avea planurile lui pentru Escobar.
Pentru prima oară,
vom pune la dispoziție resursele adecvate pentru forțele armate americane.
Iar pentru capii traficanților, pedeapsa cu moartea.
Iar cu un comandant suprem care fusese mai înainte șeful CIA,
vă puteți imagina singuri ce putea să însemne „resursele adecvate”.
A început prin numirea unui nou ambasador.
Arthur Crosby, călit în marina militară,
specializat în problemele Americii Latine și antiterorism.
AMBASADA STATELOR UNITE ALE AMERICII
Apoi a răsfoit vechea sa agendă de la CIA,
unde nu duceai lipsă de oameni dispuși să lupte murdar.
Și ne-a trimis și nouă unul.
În fine, ceea ce eu și Peña numim un „să vă fut” din partea lui.
Ne-a trimis ceva ce a crezut că avem nevoie: o șefă.
Rămâne de văzut cât avea să fie această persoană șefa mea.
Sunt dispus să plătesc pentru greșeala mea și să accept o celulă modestă,
cât timp mi se respectă drepturile
și mi se garantează că nu sunt transferat nicăieri, niciodată.
Recunoașteți că ați comis crime în trecut
sau că ați comandat moartea cuiva?
Acest răspuns poate fi dat doar unui preot.
La spovedanie.
Marietta!
- Ce este? - Ce s-a întâmplat?
Se pare că le-au omorât. Cred că erau șase sau șapte fete.
Cine ar face ceva așa ceva?
Sunteți violent și orgolios din fire?
Cei care mă cunosc știu că am simțul umorului.
Aș spune că sunt un om fericit.
Întotdeauna am fost fericit. Sunt optimist.
Întotdeauna am crezut în viață.
Întotdeauna cânt la duș.
Cum credeți că se va sfârși povestea lui Pablo Escobar?
Nu știe nimeni. Eu sper cât mai bine.
Aș vrea să mor pe picioarele mele.
În anul 3047.
Funcția mea o fi de „ambasador”, dar e un termen stupid de politician.
Știu ce înseamnă să fii pe linia frontului.
Și toată lumea de aici vrea același lucru: eliminarea lui Escobar.
Ca veteran al mai multor conflicte, am învățat un adevăr neschimbător:
nu poți reuși decât lucrând împreună,
comunicând, făcând schimb de informații și colaborând.
S-a înțeles?
Ea este Claudia Messina. Noul atașat DEA în țară.
Ea preia toate operațiunile DEA din țară. Messina?
Mulțumesc, dle ambasador.
DEA va deschide birouri în Cali, Cartagena și Barranquilla.
Cât despre echipa din Medellín,
ea va funcționa în sediul central al CNP până la noi ordine.
Dar numai după niște schimbări de personal.
În ce privește strângerea de informații pe termen lung,
aceasta intră în atribuțiile CIA, șeful local Bill Stechner.
Bill, ai ceva de adăugat?
Sunt în regulă.
- Cine e de la Centra Spike? - Eu, domnule. Edward Jacoby.
Bun, Centra Spike revine în aer numaidecât.
Vreau să știu fiecare vorbuliță rostită de boii ăia.
Toate informațiile vin la mine, iar eu le transmit mai departe după caz.
Da, domnule.
Când Escobar își scoate capul, îl prindem pe ticălos.
Ce-i cu el? În afară de faptul că nu a fost azi aici.
I-am sugerat să stea acasă.
Ai menționat niște schimbări. Ce înseamnă asta?
Că fac niște schimbări.
Murphy e un agent bun. A lucrat foarte bine aici.
Da.
Așa se pare.
Ai idee ce eforturi au fost necesare
pentru a-l convinge pe individ să nu facă plângere?
Din câte înțeleg, tipul ar fi stârnit câinii antidrog
înainte să se suie în avion. Poate Steve i-a făcut o favoare.
Așa spui mulțumesc?
Fii sincer cu mine, agent Peña, și voi fi și eu.
Nu am nevoie de cineva ca el, să-mi facă viața mai grea.
- Și să pună DEA într-o lumină proastă. - Doamnă...
Messina. Sau șefa.
Suntem aici de mult.
Tu ești aici de când, de două ore?
N-o fi fost pe prima pagină, dar...
Multe dintre informațiile noastre i se datorează lui Steve.
E un om bun. Acum are niște dificultăți.
Era la aeroport
ca s-o împiedice pe soția sa să plece din țară cu copilul. Nu a ajuns la timp.
Asta după ce l-a văzut pe Escobar construindu-și o pușcărie de cinci stele
din care a plecat apoi pe ușa din dos.
Amândoi merităm să continuăm până la capăt...
șefa.
Ai mâncat ceva în ultimele 24 de ore?
Șefa asta nouă...
Messina... Ce știi de ea?
Doar ce am auzit. E din New York.
Nu înghite rahaturi.
Futu-i!
Mă dă afară?
Nu știu.
Nu sunt gata încă să mă întorc acasă. Atât pot să-ți spun.
Fir-ar! Este...
Fă un duș. Trezește-te.
Vorbim.
Uită-te în spatele tău. Fii cu ochii pe tipul ăla.
Asta e.
Sparge cabina telefonică.
Ia tubul.
Știu deja, tată.
Trebuie să îl iei.
Și ce-i aia, o femeie?
Mă bat cu o femeie sau ce?
- O cheamă Nora. - Da, cum o cheamă?
Nora.
Șefu', scuze de întrerupere. O clipă, vă rog.
Cum se...
Ce e cu laboratoarele?
A fost greu să găsim laboratoarele lui Moncada, șefu'.
Iar în cel pe care l-am găsit nu putem intra.
Sunt puncte de control ale poliției peste tot.
Mai mult, am pierdut patru oameni încercând să trecem prin unul.
Ticăloșii.
Și Judy Moncada?
N-o găsim nicăieri. Nici pe Don Berna.
Găsiți-o.
Da, domnule.
Și voi, băieți?
- Toate bune, șefu'. - Toate bune, șefu'.
- Cum merge, Limón? - Foarte bine, domnule.
- Cum te simți? - Foarte bine, șefu'.
- Confortabil? - Mulțumesc. Foarte bine.
Bine.
O să te învăț ceva.
Nu e nimic mai josnic decât un șobolan.
Dacă lăsăm șobolanii să umble liberi, străzile se vor umple cu ei.
- Mă înțelegi? - Da, șefu'.
O secundă. Un moment.
Șefu', îmi cer scuze. E Fernando.
- Spune, Fernando. - Interviul dă rezultate, Don Pablo.
Palatul vrea să mă duc acolo numaidecât.
Ai auzit, frate?
- Trebuie să terminăm treaba noastră. - Dar am terminat-o deja, nu?
Nu, frate, a mai rămas una.
Dar ai omorât deja toate târfele.
Nu vorbesc de târfe, frate.
De ce ea?
- Ea a făcut tot ce i-am spus. - Cineva a anunțat poliția.
Da, au fost târfele alea afurisite.
În ea am încredere, omule.
Poate că tu ai, dar eu nu.
Mișcă.
Quica.
Nu-ți repet, frate. Și avem niște chestii de făcut întâi.
- Bună ziua! - Bună ziua!
Am o întâlnire cu președintele.
Sunt Fernando Duque.
Întâlnirea dvs. nu e cu președintele, dle Duque.
Cum adică?
- Atunci cu viceministrul? - Nu, domnule.
Din informațiile mele, vă întâlniți cu procurorul general.
Îmi cer scuze, dle Duque.
Gaviria a afirmat clar
că guvernul nu avea de gând să negocieze cu Escobar.
Dar procurorului general al Columbiei Gustavo de Greiff
i se rupea de ce voia președintele.
Spre deosebire de SUA, unde acesta e numit de președinte,
în Columbia, Curtea Supremă alege procurorul general,
fie că îi place președintelui, fie că nu.
Iar în cazul lui Gustavo de Greiff, lui Gaviria sigur nu-i plăcea.
Dle Duque...
Cred că toată lumea are dreptul la un proces echitabil.
Pablo Escobar are aceleași drepturi care orice alt columbian.
Dacă a comis o fărădelege, trebuie judecat și condamnat.
Nu poate fi vânat și ucis ca un animal.
Dle De Greiff,
tot ce îmi spuneți mi se pare fascinant.
Totuși, eu nu...
Eu nu cedez la presiunile americanilor...
ca Gaviria, dle Duque.
Asta înseamnă că...
ați fi dispus să ajungeți la o înțelegere cu Pablo.
Eu spun că în Columbia...
este război de prea mult timp.
Desigur.
Americanii aduc oameni noi.
Alte chipuri, dar în definitiv, aceeași motivație.
Se folosesc de noi pentru agenda lor politică.
Poate.
Dar adevărul e că trebuie să acceptăm ajutor de oriunde.
Iar acum, yankeii sunt foarte limitați,
sunt restricționați la Carlos Holguín și la ambasadă.
Pe de altă parte, Escobar înaintează, își extinde susținerea.
În Medellín toți îl ajută.
- O urmărire lungă îi convine perfect. - Să vorbim despre Medellín.
Practic colonelul Pinzón l-a înconjurat pe Escobar.
Crezi că vom reuși?
Mersi că ai vorbit cu Messina, omule.
Serios. Mi-ai salvat fundul.
Mai calci o dată strâmb, Murphy...
Știu.
Se va mai întâmpla?
Nu știu.
Nu aveam de navigat doar prin politica de la DEA.
Planul Pinzón era implementat pe deplin.
Oamenii lui erau pe lângă cei ai poliției.
La Medellín era lege marțială,
iar baza Carlos Holguín arăta ca Fort Apache.
Oficial eu și Javi eram oaspeții CNP.
Cu tot confortul și facilitățile
la care se putea aștepta un oaspete al Poliției Naționale Columbiene.
Și anume zero.
Și nu eram singuri.
DEA, CIA, Centra Spike și armata, toți sub un singur acoperiș.
Era ghișeul unic pentru tot ce avea legătură cu Pablo Escobar.
După ce Gaviria a anunțat recompensa de 1,4 milioane pentru capturarea lui,
colonelul Pinzón a activat o nouă linie pentru denunțuri.
Se pare că s-a gândit că eu și Javi eram perfecți să ne ocupăm de ea.
Nu numai că spaniola mea era de căcat.
Ne scotea pe tușă, și noi nu puteam face nimic.
Ba chiar Pablo își punea oamenii să sune ca să ne oftice.
Linia pentru denunțuri. Ce doriți să raportați?
Nu sunt sigur la ce ne așteptam.
Pentru mulți, Escobar era un erou.
Parcă le-ai cere celor din Chicago să-l toarne pe Michael Jordan.
Iar cei care nu îl idolatrizau pe Escobar se temeau prea tare ca să sune.
Dar noi aveam oricum un sistem.
Un denunț într-o anumită locație nu însemna nimic.
Nici al doilea apel cu aceleași informații nu era neapărat demn de investigat.
Dar trei apeluri din același loc de la trei surse diferite?
Agent Peña?
Asta trebuia investigat.
Hei, am spus că aveam un sistem.
N-am spus că funcționa.
Băga-mi-aș!
Curiștilor!
Neputința noastră de a-l prinde pe Escobar era frustrantă.
Dar la Bogotá ea devenea o povară.
Dle procuror general De Greiff.
Mi se spune că v-ați întâlnit cu dl Fernando Duque.
Așa este.
Președintele a fost clar
când a spus că nimeni nu poate comunica cu oamenii lui Escobar.
Din păcate pentru președinte, eu nu lucrez pentru el.
Eu lucrez pentru poporul columbian.
Și, la fel ca președintele, și eu lucrez pentru poporul columbian.
Facem cu toții un front unit împotriva lui Escobar.
Nu e un război...
Vă e frică de ce aș putea afla dacă vorbesc cu el, dle Sandoval?
- Poftim? - Spuneți-mi ceva.
De ce a trebuit să fiți la La Catedral în noaptea aceea?
Era necesară prezența viceministrului justiției
pentru transferul unui deținut?
Pentru că nu vorbim de orice deținut, dle procuror general.
Vorbim de Pablo Escobar.
Și nu făceam decât să urmez ordinele președintelui.
Nu cred că este adevărat.
Insinuați ceva, dle procuror general?
- Mă acuzați de ceva? - Nu, nu vă acuz de nimic.
Cel puțin nu încă.
Dar voi deschide o anchetă.
În baza acuzațiilor
că este posibil să îl fi ajutat pe Pablo Escobar să evadeze.
Știți ceva, dle procuror general?
Mâncați căcat.
- Ce naiba facem aici? - Avem o treabă, frate.
- Ce treabă? - Pentru Don Pablo, frate.
Bună ziua!
Bună ziua, domnilor! Vă pot ajuta cu ceva?
Sigur, frate, am venit să iau un pachet pe numele Alvarez.
Da, domnule. Imediat, cu plăcere.
Vă rog.
Frate, hai s-o lăsăm în pace pe Maritza. Nu se mai întoarce.
Te temi sau ce, Limón?
Taci dracului din gură și fă ce îți spun.
Dle Alvarez!
Quica!
E cea mai bună toaletă de pe piață. Vă pricepeți.
Frate!
Așa mai zic și eu, frate.
Bine.
Băieți, puneți-o în mașină. Am de rezolvat niște treburi.
O să-i scot ochii și o pun să-i mănânce, turnătoarea naibii.
- La ce număr? - Apartamentul trei. Ți-am spus deja.
Ticălosule! Mi-ai spus că o să fie aici.
Nu știu, frate. Cred că aici locuiește.
Nu e aici. Oricum, mâine e mai bine.
Ne întoarcem mai târziu.
Pe dracu', frate.
Quica!
Acolo, frate.
Am găsit ceva, frate.
Curva aia. Îi smulg limba și i-o bag în cur.
Ți-am spus că nu e aici. La ora asta lucrează.
- Aiurea, frate. - Nu e aici.
Atunci ne întoarcem mai târziu.
Dacă președintele nu acceptă acordul, atunci nu am câștigat nimic. Corect?
Pablo, e o opțiune foarte bună.
Clar.
Dacă îmi permiți să negociez cu De Greiff și să creez disensiuni în rândul...
Fernando...
Nu pentru asta te plătesc, Fernando.
Mă plătești să fac strategii, și exact asta fac.
Pablo, trebuie să înțelegi...
Momentul... Poziția în care e Gaviria acum...
Ce s-a întâmplat la La Catedral a fost un eșec umilitor pentru el.
Acum crede că singura opțiune este capturarea ta.
Și nu se gândește
să încerce să găsească o cale de a vorbi cu noi, dar...
De Greiff... El e dispus să vorbească.
Și are autonomia de a încheia acorduri.
Bine, fie.
Să încercăm.
N-o să mă crezi,
dar procurorul general susține legalizarea drogurilor.
- Nu mai spune. - E adevărat.
Crede-mă, Pablo, puțin câte puțin, cu răbdare, în timp...
Noi nu avem timp, Fernando.
Fernando, scuză-ne.
- Da, domnule. - Mulțumesc.
- Blackie! - Da, domnule.
Mulțumesc mult, Fernando.
- Mulțumesc foarte mult. - Da.
Scuzați-mă.
Ce este?
Nu putem trăi așa, Pablo.
Fugim dintr-un loc în altul, ne ascundem,
sperăm că guvernul vrea să negocieze.
Gaviria va negocia, Tata.
E prea inteligent și prea slab ca să n-o facă.
Cum de ești atât de calm?
Pablo, dacă Gaviria nu te vrea închis, atunci știm bine ce vrea.
Cred că e momentul să plecăm din Columbia.
Știu că am zis că nu plecăm niciodată, dar lucrurile s-au schimbat.
Nu, nu s-a schimbat nimic.
Iubitule, avem tot ce ne trebuie.
Hai să luăm copiii și să ne ducem altundeva.
Undeva unde nu trebuie să ne ascundem.
Nu ne vom petrece viața ascunzându-ne.
Îți promit.
POLIȚIA NAȚIONALĂ
IEȘIRE DE URGENȚĂ
Pregătește-te să ți se taie coaiele.
Deci soția ta a plecat.
Ești supărat, ai dat câteva pe gât să-ți alini durerea
și apoi ai decis să te răzbuni pe un gunoi de pe Wall Street.
Da, cam așa ceva.
Incident izolat?
Da.
Ascultă, știu că sunt în Columbia de vreo 20 de secunde.
Înainte de asta, tu și Peña ați avut autonomie totală în decizii.
O să ai nevoie de un minut până te obișnuiești cu noua ordine.
N-ai încredere în mine? Nu-i nimic.
Dar ca să te susțin, trebuie să pot avea eu în tine.
Altfel, nu am nicio reținere să te trimit înapoi la Miami, la soție.
Mă fac bine înțeleasă?
Limpede.
Excelent.
Ești liber.
Ortiz, nu-l scăpa din ochi.
La Quica a fost văzut cumpărând o toaletă.
Am auzit „La Quica” și „toaletă”.
Nu orice toaletă.
Aceeași cu cea a lui Pablo de la La Catedral. Un Kohler.
Bine, am înțeles.
Nu ne putem duce cu asta la Pinzón. Râde de noi.
Avem nevoie de mai mult.
- Ce altceva, Peña? - Unde l-au văzut?
A pornit-o spre dealuri pe șoseaua San Isidro.
Poate trimitem Centra Spike într-un survol, să vedem ce iese.
Ar fi mult mai bine decât linia de denunțuri.
Mă întorc imediat.
- O toaletă? - E o poveste lungă.
Dă-mi rezumatul.
Fă-mi un serviciu și cere-le să survoleze o anumită zonă.
Căutăm orice apeluri ale sicarios ai lui Escobar. Orice.
Recunoști o voce, mă chemi.
Duvall 1-4-4-3-6, am interceptat ceva pe 1,600 megahertzi.
Raportat.
Iubitule, când vii? M-ai lăsat singură.
Nu pot acum. E prea periculos.
Dar ai spus că vii.
Să se mai liniștească lucrurile. O să fac să-ți placă.
Ăsta e categoric Velasco. Fata nu știm.
Care-i treaba cu celălalt apel?
Calitatea e prea slabă pentru a recunoaște vocea.
Bine... Astea au fost înregistrate acum două ore.
Aici sunt fincas, fincas.
În rest, case mai mici aici, aici și aici, la periferie.
Probabil pot fi eliminate cele mici, nu e stilul lui Escobar.
Ce fincas au drum de acces și spre est, și spre vest?
Asta.
Terenul e accidentat pe versant, dar accesibil.
Asta trebuie să fie.
Am avea o șansă dacă am veni din ambele părți.
Bine.
Minunat. Și Pinzón?
O să avem nevoie de mașini, de oameni.
Pe Pinzón lasă-mi-l mie.
Corectează-mă dacă greșesc...
În ultimul raid, oamenii tăi au reușit să-l captureze
pe președintele Statelor Unite, George Bush.
Pe baza numeroaselor apeluri la linia de denunțuri.
Asta e vocea lui Velasco.
Dră Messina, tu crezi că oamenii mei lucrează pentru tine.
Te înșeli. Eu nu lucrez pentru voi.
Eu decid cum vom lucra împreună. E cu totul altceva.
Și știu deja ce s-a întâmplat cu ultimul care a lucrat cu voi.
Colonelul Carrillo.
A fost exilat în Spania.
Ce a spus?
A spus nu.
N-o să reziste. Se dă bătută foarte ușor.
Dar Messina nu s-a dat bătută ușor.
L-a sunat pe Crosby...
Crosby pe Gaviria...
În mai puțin de 15 minute...
Am înțeles.
...Pinzón primea un șut în cur.
Dle colonel, vă caută generalul Silva.
Scuzați-mă, dle colonel.
Fiecare lucrează pentru cineva.
Dle general?
L-am făcut pe Pinzón să danseze, dar nu am putut alege melodia.
Noi ne-am fi dus pe furiș. L-am fi înconjurat și săltat pe ticălos.
Pinzón nu lucra așa. Lui îi plăcea să spargă ușa din față,
să trezească tot cartierul.
Mișcați-vă! Vine poliția!
Pregătiți mașinile, armele și banii. Plecăm imediat. Acum!
Șefu'!
Șefu', îmi cer scuze, e urgent.
Șefu'.
E poliția.
Vin pe deal în sus. Trebuie să plecăm acum.
Pablo.
Pablo!
Ticăloșii!
Vin și din partea cealaltă.
- Ce s-a întâmplat? - Trebuie să plecăm.
Vine poliția.
- Pregătiți mașinile. - Da, șefu'.
- Așteaptă în spate. - Da, șefu'.
Pablo!
Adu copiii. Trebuie să plecăm acum.
Vino pe aici. Repede!
Repede. Aici, prin tunel.
Încercuiți casa! Să mergem!
Au plecat, domnule.
Dle colonel, nu e nimeni în casă, niciun semn de viață.
Futu-i.
Pe loc repaus.
Nu uitați că Pablo a făcut carieră din a fi cu un pas înaintea poliției.
Multe fincas de-ale lui aveau tuneluri săpate special pentru asta.
Deși nu-i plăcea să le folosească.
Se putea spune că e paranoic, dar pe de altă parte,
când ești într-adevăr urmărit, nu e paranoia. E istețime.
Peña! Messina!
A fost aici.
Poftiți, intrați.
Dormitoarele...
sunt pe dreapta.
Totul este în regulă, Tata.
Ba nu, Pablo. De data asta totul nu e în regulă.
Scumpo, dacă Pablo spune că e în regulă înseamnă că totul e...
Am vorbit cumva cu dvs.?
Vorbeam cu soțul meu.
Și a fost cât pe ce, Pablo.
Și mâine?
Vrei să vadă copiii cum te omoară oamenii ăia?
Nu va muri nimeni, Tata.
Mă ocup eu.
Cum, Pablo?
Spune-mi cum.
Negociezi?
Ieri era să te omoare că negociai.
Dacă vei rezolva ceva, rezolvă definitiv.
Nu-ți face griji.
În toți anii în care l-am urmărit pe Escobar,
număr pe degetele de la o mână ocaziile când aproape l-am prins.
Și de fiecare dată am uitat două lucruri esențiale despre el:
„cât pe ce” nu se pune.
Iar Pablo nu e niciodată mai periculos ca atunci când aproape îl prinzi.
Cu toți polițaii pe stradă, era ușor să uiți...
Acesta rămânea orașul lui Escobar.
A tolerat totul în interesul negocierilor.
Să fugărești un bărbat cu familia din casa lor în toiul nopții?
Aia nu era negociere.
Pentru Escobar...
aceea a fost o declarație de război.
Gata.
Șefu', care e ordinul? Suntem pregătiți.
Dați-i drumul.
Da, domnule.
- Ce e? - Gata.
Bine.
Suntem gata, domnule.
Vino.
Calc-o!
Fă-o, frate!
E rece, căcăciosule!
Omoară-l! Fă-o, nenorocitule!
Omoară-l!
Peña!